เงินบาทแข็งค่าต่อเนื่อง ปิดที่ 35.65 บ./ดอลลาร์ กรอบพรุ่งนี้ 35.50-35.75 บ./ดอลลาร์
เงินบาทแข็งค่าต่อเนื่อง ล่าสุด ภาวะตลาดเงินบาทปิดที่ 35.65 บาท/ดอลลาร์ นักบริหารเงินจากธนาคารกรุงศรีคาดกรอบพรุ่งนี้ 35.50-35.75 บาท/ดอลลาร์
13 ต.ค. 2559

นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้อยู่ที่ระดับ 35.65 บาท/ดอลลาร์ กลับมาแข็งค่าจากช่วงเช้าที่เปิดตลาดที่ระดับ 35.69/73 บาท/ดอลลาร์ โดยในระหว่างวันเงินบาทค่อนข้างผันผวน โดยแกว่งอยู่ในกรอบ 35.61-35.88 บาท/ดอลลาร์ ซึ่งเป็นระดับที่อ่อนค่าสุดนับตั้งแต่ต้นปี 59 เป็นผลจากปัจจัยภายในประเทศ และจากนั้นในช่วงเย็นบาทก็ค่อยกลับมาแข็งค่าขึ้น ทั้งนี้นักบริหารเงิน คาดว่า พรุ่งนี้เงินบาทจะเคลื่อนไหวอยู่ในกรอบ 35.50 – 35.75 บาท/ดอลลาร์